We Don’t Live Here Anymore

We Don't Live Here Anymore er en amerikansk-canadisk dramafilm fra 2004, regissert av John Curran. Filmen er basert på Andre Dubus' noveller We Don't Live Here Anymore og Adultery. Mark Ruffalo, Laura Dern, Peter Krause og Naomi Watts spiller hovedrollene.

Handlingen utspiller seg i Washington, men filmen ble spilt inn i Vancouver.

Filmen fikk blandet kritikk. Den dystre undertonen i filmen ble kritisert, men anmelderne roste innsatsen til de fire hovedrollene. Borghild Maaland fra VG skrev: «Mark Ruffalo, Laura Dern, Peter Krause og Naomi Watts, fire skuespillere med evne til innlevelse og utlevering av følelser som veksler mellom sterkt begjær og stille sorg. Alt dette behersker de sobert i dette kammerspill om ekteskapelig misere. We Don't Live Here Anymore er en tilstand, snarere enn en handlingsmettet fortelling.»

Handling 
To tilsynelatende lykkelige ektepar og fire venner drives til et vendepunkt når de oppdager utroskap seg i mellom.

Medvirkende 
Mark Ruffalo som Jack Linden
Laura Dern som Terry Linden
Peter Krause som Hank Evans
Naomi Watts som Edith Evans

Referanser

Eksterne lenker 
 

Filmer fra 2004
Romantiske dramafilmer fra USA
Canadiske dramafilmer
Engelskspråklige filmer